Jean Espilondo

Jean Espilondo (Maule-Lextarre, 1948ko urtarrilaren 11 - ) euskal herritar politikaria da, Frantziako Alderdi Sozialistako kidea.

Alderdi horrek Ipar Euskal Herrian dituen kideen artean jarrera jakobinoenen alde eta euskalduntasunaren onarpenaren kontra gehien dagoen sektorean kokatu ohi da: adibidez euskararen ofizialtasunaren aurka dago erabat eta berezko departamendua ere ez du inola ere begi onez ikusten. Ildo horretan, bere burua hausnarketa-taldetzat jotzen duen Cercle Lissagaray delakoaren sortzaileetakoa izan zen; bertatik Frantziako estatu-nazioan oinarritutako errepublikazaletasuna bultzatu eta abertzaletasunaren kontrako mezu ideologikoak zabaldu nahi dituzte.

 Ibilbide politikoa 
Biltzarrerako 1997ko hauteskundeetan Nicole Péry diputatuaren ordezkoa, 1998ko maiatzaren 1ean Emakumeen Eskubideen eta Hezkuntza Profesionalaren Estatu Idazkari hautatu zuten Lionel Jospinen gobernuan.

Angelu Iparralde kantonamenduko Kontseilari Orokor 1998an eta 2004an.

2000n Robert Villenaveren aurka galdu eta gero, Angeluko auzapez aukeratua izan zen 2008ko martxoan Villenaveri berari irabazi eta gero. Auzapez-kargu hori izateagatik CABAB aglomerazioko presidente-ordea da.

 Kanpo estekak 
  Imanol Landa Getxo-Angelu senidetzeaz.

Kategoria:Zuberoako politikariak
Kategoria:Ipar Euskal Herriko politikariak
Kategoria:Mauletar-lextarrarrak
Kategoria:Angeluarrak
Kategoria:Pirinio Atlantikoetako Departamenduko kontseilariak
Kategoria:Frantziako Alderdi Sozialistako politikariak
Kategoria:Lapurdiko alkateak